Nutricion

La nutricion designa l'ensemble de las accions e dels procediments que permèton a un organisme vivent de recuperar e de transformar las substàncias necessàrias a son foncionament. Es pereu una sciéncia qu'es organizaa a l'entorn de dos aisses principaus :
 la fisiologia de la nutricion estúdia los procediments de transformacion dels aliments per l'organisme. S'interèssa ansin au ròtle dels macronutriments e dels micronutriments au niveu dels mecanismes bioquimics de la cellula e a las consequéncias sus los teissuts d'un desequilibri entre l'energia absorbia e l'energia despensaa per l'organisme.
 la psicologia de la nutricion analiza lo comportament alimentari d'un individú o d'un grop. S'interèssa mai que mai a l'estudi de questions coma « perqué manjem ? » o « coma chausissem nòstres aliments ? ». L'analizi d'aquelas questions mena a l'establiments de ligams entre las practicas alimentàrias e los factors socioeconomics qu'estructuran lo grop.
La nutricion se concentra mai que mai sus l'alimentacion umana. Amb lo desvolopament de la malnutricion o de l'obesitat, ocupa una plaça mai e mai dins la prevencion de malautiás grevas coma lo diabeta sucrat o las malautiás cardiovascularas. Pasmens, pòt de còps s'interessar au foncionament alimentari d'autras espècias.

 Ligams internes 

 Alimentacion.
 Sistema digestiu uman.

 Bibliografia 

 (en) J. H. Andrews, Comparative Ecology of Microorganisms and Macroorganisms, Nòva York, Springer, 2017.
 (en) J. Mann e A. S. Truswell (dir.), Essentials of Human Nutrition, Oxford, Oxford University Press, 2012.
 (en) S. J. Simpson e D. Raubenheimer, The Nature of Nutrition: A Unifying Framework from Animal Adaptation to Human Obesity, Princeton, Princeton University Press, 2012.

 Nòtas e referéncias